CELEX: 31986R1613
Language: el
Date: 1986-05-27 00:00:00
Title: Κανονισμός (ΕΟΚ) αριθ. 1613/86 της Επιτροπής της 27ης Μαΐου 1986 που τροποποιεί τον κανονισμό (ΕΟΚ) αριθ. 841/86 που καθορίζει τις αρχικές ποσοστώσεις που ανοίγονται για το έτος 1986, από την Πορτογαλία, για ορισμένα προϊόντα του αμπελοοινικού τομέα προελεύσεως τρίτων χωρών

Avis juridique important

|

31986R1613

Κανονισμός (ΕΟΚ) αριθ. 1613/86 της Επιτροπής της 27ης Μαΐου 1986 που τροποποιεί τον κανονισμό (ΕΟΚ) αριθ. 841/86 που καθορίζει τις αρχικές ποσοστώσεις που ανοίγονται για το έτος 1986, από την Πορτογαλία, για ορισμένα προϊόντα του αμπελοοινικού τομέα προελεύσεως τρίτων χωρών  

Επίσημη Εφημερίδα αριθ. L 142 της 28/05/1986 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 1613/86 ΤΗΣ ΕΠΙΤΡΟΠΗΣ  της 27ης Μαΐου 1986  που τροποποιεί τον κανονισμό (ΕΟΚ) αριθ. 841/86 που καθορίζει τις αρχικές ποσοστώσεις που ανοίγονται για το έτος 1986, από την Πορτογαλία, για ορισμένα προϊόντα του αμπελοοινικού τομέα προελεύσεως τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3797/85 του Συμβουλίου της 20ής Δεκεμβρίου 1985 για τον καθορισμό των όρων που διέπουν τους ποσοτικούς περιορισμούς κατά την εισαγωγή στην Πορτογαλία ορισμένων γεωργικών προϊόντων προελεύσεως τρίτων χωρών που υπόκεινται σε σταδιακή μετάβαση (1), και ιδίως το άρθρο 3 παράγραφος 1,  Εκτιμώντας:  ότι ο κανονισμός (ΕΟΚ) αριθ. 841/86 της Επιτροπής (2) καθόρισε τις αρχικές ποσοστώσεις που ανοίγονται για το έτος 1986 από την Πορτογαλία για ορισμένα προϊόντα του αμπελοοινικού προελεύσεως τρίτων χωρών·  ότι πρέπει να προβλεφθεί η πληροφόρηση της Επιτροπής όσον αφορά τις εισαγωγές στην Πορτογαλία των εν λόγω προϊόντων στα πλαίσια των ποσοστώσεων που έχουν καθοριστεί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 841/86 παρεμβάλεται το ακόλουθο άρθρο 1α.  «Άρθρο 1α  Οι πορτογαλικές αρχές ανακοινώνουν στην Επιτροπή κάθε τρεις μήνες τα στοιχεία σχετικά με τις ποσότητες που εισήχθησαν, κατανεμημένες ανά χώρα προελεύσεως».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 367 της 31. 12. 1985, σ. 23.  (2) ΕΕ αριθ. L 77 της 22. 3. 1986, σ. 15.